text: The Raveonettes: retorn als origens | BCNCultura.cat
  PUBLICAT: 15/01/2012 PER: toni : 0
  Etiquetes: Rarities & B-Sides, the raveonettes
  RARITIES & B-SIDES. THE RAVEONETTES
  Amb In and out of control (2009) i Raven in the grave (2011), The Raveonettes van orientar el seu so cap a terrenys més pop, en un gir força encertat que feia que el grup agafés aire i sortissin amb èxit de l'estancament en que estava començant a caure la seva proposta. Però tot i que els seus dos últims treballs contenen grans temes, i consagren als danesos com una de les millors bandes sorgides en aquest nou mil.lenni, els que portem seguint la banda dels dels seus inicis trobarem a faltar la saturació elèctrica, i la visió primitiva del rock n' roll que ens van oferir en les seves primeres obres. Aquest Rarities & B-Sides ens porta un altre cop aquells primers The Raveonettes, ja que recull 27 cançons que van des dels seus inicis fins a Lust Lust Lust, deixant fora tota la seva última etapa.
  Sune Rose Wagner i Sahrin Foo haguessin pogut agafar el camí fàcil i editar un Best of en tota regla, ja que de hits els danesos en van força sobrats, però han preferit recuperara un grapat de temes que mereixien sortir a la llum ja que alguns d'ells estan entre el millor que han parit mai. Go gril go, Demon's fire, Rebel Invasion, Evil L.A. girls, Get Lost o Vamp-Scratch-Wore, podrien haver estat singles sense cap problema, i probablement són mes impactants que qualsevol dels seus grans hits. De Buddy Holly a The Jesus and Mary Chain, passant per The Stooges, The Velvet Underground o The Ronettes, el grup ha sabut trobar l'equilibri perfecte entre tots ells aconseguint una formula que dóna com a resultat rock n' roll en estat pur, i que banyat amb les melodies gairebé perfectes i les harmonies vocals que construeixen, els converteixen en una banda irresistible.